นายกองค์การบริหารส่วนจังหวัด

**นายกองค์การบริหารส่วนจังหวัด** ทำหน้าที่ควบคุมและบริหารกิจการของนายกองค์การบริหารส่วนจังหวัด มีอำนาจหน้าที่โดยตรง คือ
* กำหนดนโยบายโดยไม่ขัดต่อกฎหมาย และรับผิดชอบในการบริหารราชการขององค์การบริหารส่วนจังหวัด ให้เป็นไปตามกฎหมาย และระเบียบข้อบังคับต่าง ๆ 
* สั่ง อนุญาต และอนุมัติเกี่ยวกับราชการขององค์การบริหารส่วนจังหวัด
* วางระเบียบเพื่อให้งานขององค์การบริหารส่วนจังหวัดเป็นไปด้วยความเรียบร้อย
* รักษาการให้เป็นไปตามข้อบัญญัติองค์การบริหารส่วนจังหวัด
* ปฏิบัติหน้าที่อื่น ๆ ตามที่บัญญัติไว้ในพระราชบัญญัติและกฎหมายอื่น ๆ

โดยตำแหน่งนายกองค์การบริหารส่วนจังหวัดจะมีวาระทั้งหมด 4 ปี หากมีการสิ้นสุดก่อนครบวาระ เช่น ลาออก, เสียชีวิต, ถูกศาลสั่งให้พ้นจากตำแหน่ง เป็นต้น จะต้องมีการเลือกตั้งใหม่ และผู้ที่ได้รับเลือกตั้งจะดำรงตำแหน่งไปจนกว่าจะครบวาระ 4 ปี ซึ่งแตกต่างจากการเลือกตั้งผู้แทนราษฎร เมื่อสภาครบวาระหรือยุบสภา วาระของสมาชิกจะสิ้นสุดลง

## รายชื่อนายกองค์การบริหารส่วนจังหวัดในปัจจุบัน

### ความเกี่ยวข้อง
โดยสรุปแล้ว มีนายกองค์การบริหารส่วนจังหวัด ที่มีความเกี่ยวข้องกับพรรคการเมือง ดังนี้

## เชิงอรรถ

## เกร็ดข้อมูล
* นายกองค์การบริหารส่วนจังหวัดเพศชายที่อายุมากที่สุด คือ สุนทร วิลาวัลย์ อดีตนายกองค์การบริหารส่วนจังหวัดปราจีนบุรี โดยมีอายุ 85 ปีในวันที่ครบวาระ
* นายกองค์การบริหารส่วนจังหวัดเพศหญิงที่อายุมากที่สุด คือ สมทรง พันธ์เจริญวรกุล นายกองค์การบริหารส่วนจังหวัดพระนครศรีอยุธยา โดยมีอายุ 77 ปี
* นายกองค์การบริหารส่วนจังหวัดเพศชายที่อายุน้อยที่สุด คือ สีหราช สรรพกุล นายกองค์การบริหารส่วนจังหวัดระนอง โดยอายุนับจากวันที่ได้รับตำแหน่ง คือ 37 ปี
* นายกองค์การบริหารส่วนจังหวัดเพศหญิงที่อายุน้อยที่สุด คือ ศุภพานี โพธิ์สุ อดีตนายกองค์การบริหารส่วนจังหวัดนครพนม โดยอายุนับจากวันที่ได้รับตำแหน่ง คือ 36 ปี
* นายกองค์การบริหารส่วนจังหวัดที่ดำรงตำแหน่งนานที่สุดในประวัติศาสตร์ คือ สมศักดิ์ กิตติธรกุล นายกองค์การบริหารส่วนจังหวัดกระบี่ โดยเริ่มดำรงตำแหน่งตั้งแต่วันที่ 16 ธันวาคม พ.ศ. 2540 ก่อนจะลาออกแล้วได้รับตำแหน่งอีกครั้งในวันที่ 5 เมษายน พ.ศ. 2544 โดยปัจจุบันอยู่ในตำแหน่งรวมทั้งสิ้น 27 ปี
* นายกองค์การบริหารส่วนจังหวัดที่ดำรงตำแหน่งติดต่อกันนานที่สุดในประวัติศาสตร์ คือ วิชิต ไตรสรณกุล นายกองค์การบริหารส่วนจังหวัดศรีสะเกษ โดยดำรงตำแหน่งมาตั้งแต่ปี พ.ศ. 2543
* นายกองค์การบริหารส่วนจังหวัดคนแรกที่มาจากการเลือกตั้งโดยประชาชน คือ พันตำรวจเอก ชวลิต ชิดชอบ อดีตนายกองค์การบริหารส่วนจังหวัดบุรีรัมย์
* นายกองค์การบริหารส่วนจังหวัดที่ดำรงตำแหน่งมาตั้งแต่การเลือกตั้งโดยประชาชนครั้งแรก คือ
** กูเซ็ง ยาวอหะซัน นายกองค์การบริหารส่วนจังหวัดนราธิวาส
** ชัยยะ อังกินันทน์ นายกองค์การบริหารส่วนจังหวัดเพชรบุรี
** ธนภณ กิจกาญจน์ นายกองค์การบริหารส่วนจังหวัดจันทบุรี
** เผด็จ นุ้ยปรี นายกองค์การบริหารส่วนจังหวัดอุทัยธานี
** วิชิต ไตรสรณกุล นายกองค์การบริหารส่วนจังหวัดศรีสะเกษ
** วิเชียร ทรัพย์เจริญ นายกองค์การบริหารส่วนจังหวัดตราด
** เศรษฐ์ อัลยุฟรี นายกองค์การบริหารส่วนจังหวัดปัตตานี
** สมทรง พันธ์เจริญวรกุล นายกองค์การบริหารส่วนจังหวัดพระนครศรีอยุธยา
** สมศักดิ์ กิตติธรกุล นายกองค์การบริหารส่วนจังหวัดกระบี่
** สุรเชษ นิ่มกุล นายกองค์การบริหารส่วนจังหวัดอ่างทอง
** อัครเดช ทองใจสด นายกองค์การบริหารส่วนจังหวัดเพชรบูรณ์
(หมายเหตุ: นับเฉพาะบุคคลที่ยังดำรงตำแหน่ง)

## หมายเหตุ

## อ้างอิง

* อีสานข้า ใครอย่าแตะ | เนชั่นอินไซต์ | NationTV22

หมวดหมู่:จังหวัด
หมวดหมู่:องค์การบริหารส่วนจังหวัด
หมวดหมู่:องค์กรปกครองส่วนท้องถิ่นของไทย
หมวดหมู่:การปกครองส่วนท้องถิ่น